Yir'on

Yir'on (hebraisk skrift יִרְאוֹן) er ein kibbutz på Galileastripa nord i Israel. Han ligg like ved den libanesiske grensa, og høyrer til Øvre Galilea regionale kommune. I 2007 hadde han eit folketal på 391. Landsbyen vart grunnlagd 20. mai 1949 av tidlegare Palmach-soldatar frå Yiftach-brigaden og ferdigutdanna elevar frå Dror-HeHalutz-rørsla i ruinane av den avfolka palestinske landsbyen Saliha. Ada Feinberg-Sireni, som seinare vart medlem av Knesset, vart blant nybyggjarane. Han var ein av fleire landsbyar som vart oppretta langs den libanesiske grensa med mål om å styrke grensene til den unge staten. Han vart kalla opp etter ein bibelsk landsby som høyrte til Naftali-stamma (Josva 19:38), som låg i dette området. Kjelder Bakgrunnsstoff Nettsida til kibbutzen (he)